CELEX: 62009TN0021
Language: el
Date: 2009-01-16 00:00:00
Title: Υπόθεση T-21/09: Προσφυγή της 16ης Ιανουαρίου 2009 — Eurotel κατά ΓΕΕΑ — DVB Project (DVB)

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/48
            
         Προσφυγή της 16ης Ιανουαρίου 2009 — Eurotel κατά ΓΕΕΑ — DVB Project (DVB)
   (Υπόθεση T-21/09)
   (2009/C 69/106)
   Γλώσσα του δικογράφου της προσφυγής: η ιταλική
   Διάδικοι
   
      Προσφεύγουσα: Eurotel SpA (Μιλάνο, Ιταλία) (εκπρόσωπος: F. Paola, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: DVB Project
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλομένη απόφαση και, κατά συνέπεια, να κηρύξει άκυρο το εικονιστικό κοινοτικό σήμα «DVB», καθόσον έρχεται σε πρόδηλη αντίθεση με το γράμμα και το πνεύμα του άρθρου 7, παράγραφος 1, στοιχεία β', γ' και δ', του κανονισμού για το κοινοτικό σήμα·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Εικονιστικό σήμα «DVB» (αίτηση καταχωρίσεως αριθ. 2.75.771), για προϊόντα και υπηρεσίες των κλάσεων 9 και 38
   
      Δικαιούχος του κοινοτικού σήματος: DVB Project
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Σήμα του οποίου δικαιούχος είναι η αιτούσα την κήρυξη της ακυρότητας: Ο διάδικος που ζητεί την κήρυξη της ακυρότητας του σήματος δεν διεκδικεί κανένα δικαίωμα επί του σήματος, αλλά ισχυρίζεται ότι το επίμαχο σήμα έχει περιγραφικό και γενικό χαρακτήρα.
   
      Απόφαση του τμήματος ακυρώσεως: Απόρριψη της αιτήσεως περί κηρύξεως ακυρότητας.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 7, παράγραφος 1, στοιχεία β', γ' και δ', του κανονισμού 40/94 για το κοινοτικό σήμα.